open-index/open-wikipedia-markdown huggingface dataset:
Iraqi Airways

**Iraqi Airways Company**, operando como **Iraqi Airways** (árabe: الخطوط الجوية العراقية‎ *Al-Khuṭūṭ al-Jawwiyyah al-`Irāqiyyah*; e tamén coñecida como **Air Iraq**, sorani: ھێڵە ئاسمانیەکانی عێراق), é a aeroliña nacional de Iraq. Ten a súa sede no aeroporto internacional de Baghdad e trátase dunha das aeroliñas máis antigas de Oriente Medio. Iraqi Airways realiza servizos domésticos e internacionais e é membro da Arab Air Carriers Organization.

## Frota 

## Véxase tamén 
### Ligazóns externas 
* Páxina da aeroliña
Pedra rúnica

[miniatura|250px|[Pedras rúnicas de Lingsberg|Pedra rúnica de LingsbergU 240.]]
As **estelas rúnicas** son pedras con inscricións rúnicas. Xeralmente aplícase o termo a rochas erixidas como monumentos, pero tamén é válido para inscricións en pedras máis cativas e alicerces. A tradición comezou no século IV, pero a maioría datan da Era viquinga, e continuouse ata o século XII. Localízanse principalmente en Escandinavia e son particularmente numerosas en Suecia, onde se atoparon máis de 3.430 pedras rúnicas, aínda que hai en tódolos lugares onde se asentaron os viquingos. A suma total no mundo ascende a unhas 6.000. As pedras rúnicas xeralmente eran monumentos conmemorativos da morte dalgún home e orixinalmente moitas estaban decoradas con cores rechamantes.

## Historia 
A tradición de erixir pedras con inscricións rúnicas aparece por primeira vez entre o século IV e o século V en Noruega e Suecia, estas primeiras pedras rúnicas están habitualmente situadas xunto a tumbas. As pedras rúnicas máis antigas en Dinamarca apareceron entre o século VI e o século VII, A meirande parte das pedras rúnicas fixéronse no período entre o 950-1100 e a maioría erixíronse en Suecia e Dinamarca, e unhas poucas en Noruega e as Illas Británicas. A inscrición da pedra grande di:
:O rei Harald ordenou construír este monumento en memoria de Gorm, o seu pai, e na memoria de Þyrvé, a súa nai; e que Harald gañou para si toda Dinamarca e Noruega e fixo cristiáns ós dinamarqueses.

Esta pedra rúnica ten tres lados dos cales dous están decorados con imaxes. Nunha cara hai un animal que será o prototipo de tódolos animais rúnicos gravados nas demais pedras, e na outra cara está a máis antiga das representacións dinamarquesas de Xesús. Esta pedra marcou a tradición rúnica de Escandinavia. Pouco despois, as inscricións dos xefes tribais dos principais clans nórdicos trataron de imitar ó rei Harald, e dende Dinamarca, o novo estilo propagouse cara ó norte chegando a Suecia, onde influiría na creación do estilo principal, o estilo Urnes. Na maioría dos distritos, a moda declinaría tras unha xeración, pero nas provincias centrais suecas de Uppland e Södermanland o estilo durou ata o século XII.

[miniatura|Pedra da Igrexa de Resmo en [Öland repintada. Actualmente no Museo histórico de Estocolmo.]]

## Notas
Condado de San Mateo, California

O **condado de San Mateo** (en inglés **San Mateo County**) é un condado situado na área da baía de San Francisco no estado de California. Cobre a meirande parte da península de San Francisco, xusto ao sur da cidade de San Francisco e ao norte do condado de Santa Clara. O aeroporto internacional de San Francisco está situado no límite norte do condado, e Silicon Valley comeza no límite sur. No ano 2010 tiña unha poboación de 718.451 habitantes. A súa capital é Redwood City. É un condado fortemente demócrata, etnicamente diverso e adiñeirado. As súas zonas urbanizadas son principalmente suburbanas, con algunhas áreas moi urbanizadas, e é fogar de varias sedes corporativas.

## Véxase tamén
Praia de Doniños

A **praia de Doniños** e a súa lagoa son unha contorna natural case virxe do concello de Ferrol. A praia ten bandeira azul e tódolos equipamentos. A zona vixiada son os dous extremos da praia sendo perigosa polas correntes nas zonas indicadas. Está moi ben comunicada e ten amplos aparcadoiros. A contorna está moi ben coidada. É con diferenza a praia máis coñecida de Ferrol. O seu amplo e limpo areal é empregado para todo tipo de deportes náuticos. Preto dela está un amplo pinar de monte común e o castro de Lobadiz. Accedese á praia polos dous extremos e pola parte central por camiños peonís sinalizados.

## Historia
O 25 e 26 de agosto de 1800 tropas británicas desembarcaron na praia de Doniños para atacar Ferrol, tamén coñecida como batalla de Doniños. 

## Galería de imaxes

Ficheiro:Praia de Doniños, Ferrol.jpg| Surf en Doniños
Ficheiro:Rego da Lagoa de Doniños na chegada á praia de Doniños Ferrol A Coruña.jpg|Desembocadura da Lagoa de Doniños na praia
Ficheiro:Praia de Doniños 30IV2016 02.JPG|A praia
Ficheiro:Praia de Doniños areal Ferrol A Coruña.jpg|Praia de Doniños, regato da Lagoa de Doniños.
Edda prosaica

A ***Edda prosaica***, coñecida tamén como ***Edda menor*** ou a ***Edda de Snorri*** é un manual de poética islandés escrito por Snorri Sturluson que contén moitas historias da mitoloxía nórdica. O seu propósito foi permitir ós poetas e lectores islandeses entender a sutileza do verso aliterativo, e comprender o significado agochado dos moitos *kenningars* que eran empregados na poesía escáldica.

## Contido 
Foi escrita arredor do ano 1220 e sobreviviu en sete manuscritos principais, escritos entre o 1300 e o 1600.

A Edda prosaica contén tres seccións diferentes: *Gylfaginning* (preto de 20.000 palabras), *Skáldskaparmál* (50.000 palabras) e *Háttatal* (20.000 palabras). Ademais ten unha introdución chamada *Bragarædur*.

A primeira (Bragarædur) é unha introdución evemerista, a segunda (Gylfaginning) expón baixo a forma da visión dun imaxinario rei Gylfi un tratado de mitoloxía, a terceira (Skáldskaparmál), que forma en volume a metade da obra e a cuarta (Háttatál) son compendios de metros escáldicos e recursos de expresión. Snorri Sturluson usou non só a *Edda poética* senón diversas fontes que nos son descoñecidas e parece claro que coñecía versións diversas dunha mesma lenda.

[miniatura|280px|Edda prosaica do *[Codex Trajectinus*, versión tamén coñecida como *Edda de Utrecht*.]]
Amento

[miniatura|250px|Candeas do [castiñeiro.]]
[miniatura|250px|Un amento macho nun [salgueiro (*Salix*).]]
[miniatura|250px|Os amentos son típicos de [Carballo (árbore)|carballos, carballo das Canarias (*Quercus canariensis*).]]

En botánica, **amento**, chamado popularmente **candea**, é unha inflorescencia tipo acio, xeralmente pénsil, característica de certas árbores, especialmente na subclase Hamamelidae, as familias Salicaceae e Fagaceae. Tamén recibe os nomes comúns de *gatiño* e *flor da trama*.

O amento consiste nunha espiga articulada polo seu baseamento e composta de flores dun mesmo sexo, pois hai amentos masculinos, máis alongados, e amentos femininos. As flores son simples, sen pétalos nin sépalos, as masculinas fican reducidas aos estames e as femininas ao estigma.

As candeas aparecen na primavera, xeralmente antes que as follas agroman.

Nesta clase de plantas, a polinización é anemófila, isto quere dicir que o transporte do pole, moi abundante, é realizado polo vento.

O pole dalgunhas árbores pode ser, para a especie humana, unha fonte de alerxias.

En Galiza algunhas árbores con candeas son:
* Todos os carballos.
* Os salgueiros.
* O amieiro.
* O castiñeiro.

## Etnoloxía 
* ''Cando n'o castiñeiro vires candèa, lèva ò carneiro a ovella*.
* *Candea aberta, seitura certa'' (Cando o amento do castiñeiro xa está desenvolvido, a sega vén axiña).

## Notas
Gesta Danorum

***Gesta Danorum*** ("Feitos dos daneses") é un texto patriótico da historia de Dinamarca, escrito no século XII polo autor Saxo Grammaticus ("Saxo o literato", literalmente "o Gramático"). Valdemar I de Dinamarca ou alguén da súa corte animouno a escribir a historia de Dinamarca, a súa patria. A *Historia Dinamarquesa* consta de varios tomos, escritos en latín. Inclúe traducións de pezas vernáculas que actualmente substitúen ás orixinais perdidas. Asemade, contén unha descrición da relixión dos seus devanceiros.

Ademais, no terceiro tomo da *Gesta Danorum*, figura unha versión primitiva da historia de *Hamlet* (que inspirou a máis famosa obra de Shakespeare), cuxo protagonista é *Amlodi* ou *Amleth*.

A obra completa componse de dezaseis libros en prosa con algunha incursión ocasional de poemas. Os libros 1 ó 9 están enfocados na mitoloxía nórdica e o texto remata con citas a Gorm o Vello, primeiro rexistro documentado dun rei dinamarqués. Os libros 10 ó 16 están máis enfocados na historia medieval. O libro 14 contén unha descrición do templo de Rügen.

Porén, a obra orixinal considérase perdida, coa excepción de catro fragmentos: fragmento de Angers (o máis completo e o único que se considera escrito da súa propia man por Saxo), fragmento de Lassen, fragmento de Kall-Rasmussen e fragmento de Plesner. Tódolos fragmentos pertencen á Biblioteca Real Dinamarquesa.[miniatura|300px|*Gesta Danorum* ([Fragmento de Angers), páxina 1, frontal.|centro]]
## Véxase tamén 
### Bibliografía 
*Hilda Ellis Davidson, Peter Fisher (trans), *Saxo Grammaticus: The History of the Danes, Books I-IX : I. English Text; II. Commentary*,  tradución ó inglés moderno, 2002, ISBN 0-85991-502-6
*Saxo Grammaticus, *Gesta Danorum*, Libros I-IX, traducido ó inglés por Oliver Elton 1905.
*Saxo Grammaticus, *Gesta Danorum*, da Royal Library de Copenhagen, latín.
Inmunidade

O termo **inmunidade** pode referirse a:

* En bioloxía e medicina:
** **Inmunidade (medicina)**. É a resistencia orixinada polo sistema inmunitario contra os antíxenos estraños que penetran no organismo. Hai varios tipos:
*** **Inmunidade adaptativa**, adquirida ou específica.
*** **Inmunidade celular** ou mediada por células.
*** **Inmunidade humoral**.
*** **Inmunidade innata** ou inespecífica.
*** **Inmunidade de grupo** (en vacinación).
** ***Immunity*** (*Inmunidade*), é o nome dunha revista científica publicada por Cell Press.
* En dereito, refírese a diversos tipos de **inmunidade xurídica**:
** **Inmunidade de xurisdición**.
** **Inmunidade diplomática**.
** **Inmunidade parlamentaria**.
* En artes:
** **Inmunidade diplomática (novela)**, novela de ficción científica da escritora Lois McMaster Bujold.
** ***Immunity*** (*Inmunidade*), é un disco de música de Rupert Hine
El Sol

***El Sol*** foi o nome de varias publicacións:

### En Galicia 
****El Sol***, periódico obreirista publicado en Santiago de Compostela en 1902.
****El Sol***, periódico publicado no Carballiño en 1916.
****El Sol***, periódico publicado en Vigo en 1920.

### No resto de España 
****El Sol***, periódico publicado en Madrid entre 1917 e 1936.
****El Sol***, periódico publicado en Madrid entre 1990 e 1992.

## Véxase tamén 
* *El Sol Carballinés*
Iván Prado

**Iván Fernández Prado**, máis coñecido como **Iván Prado**, nado en Lugo en 1974, é un pallaso, actor e director teatral galego.

## Traxectoria 
Como pallaso formouse con outros especialistas nesta disciplina: Carlo Colombaioni, Leo Bassi, Philippe Gaulier ou Jango Edwards, entre outros.

É director de espectáculos e eventos como Festiclown (Festival Internacional de Clown de Galicia), Magiclown ou Terractiva (Feira Ecolóxica de Arzúa), membro da compañía teatral Os Sete Magníficos máis Un e socio dunha empresa de distribución cultural.

Ten promovido e participado en diferentes causas solidarias, como o Festiclown Palestina 2011  ou o Festiclown Wirikuta (México) 2012 . Precisamente, o apoio á causa palestina valeulle en 2010 ser retido e deportado no aeroporto israelí Ben Gurion .

## Notas
Escudo de Viveiro

No **escudo da Moi Nobre e Moi Leal Cidade da vila de Viveiro** trae por armas, en campo de goles, unha ponte de prata de cinco arcos, mazonado de sable, sostido de faxado-ondeado de prata e azul, e sumado de león de ouro coroado do mesmo, e acompañado de cinco custodias de ouro, coa sagrada forma de prata, postas tres en xefe e unha en cada flanco. Ao timbre, coroa real pechada.

A máis antiga representación destas armas (pero sen coroa) está esculpida no Castelo da Ponte, na Porta de Carlos V, monumento de arte plateresca cuxa construción rematou no ano 1554. Neste edificio, as armas do emperador Carlos V están acompañadas á dereita polas de Galicia, e á súa esquerda polas de Viveiro.

## Véxase tamén
miniatura|200px|esquerda|Porta de Carlos V.
### Bibliografía 
*
Estigma

O termo **estigma** pode designar:

* ***Estigma***, proxecto de dramaturxia galego.
* **Estigma**, en botánica, parte superior do pistilo que recibe o pole para a fecundación.
* **Estigma**, chaga que aparece de maneira espontánea no corpo dalgúns santos e místicos. Tamén a marca que se gravaba antigamente cun ferro candente na testa ou noutra parte do corpo dos malfeitores ou dos escravos.
* **Estigma social**, desaprobación de características ou crenzas persoais que van contra normas culturais
* **Estigma (parapsicoloxía)**, en medicina, marcas tipo úlceras, chagas, queimaduras etc que aparecen nun paciente sen instrumentos ou causas normais externas.
* **Estigma**, en zooloxía, cada un dos orificios que teñen os insectos no abdome.
Estigma (botánica)

thumb|right|260px|Fotografía ampliada das anteras e respectivos filetes dunha flor de cacto.

**Estigma** é a área receptiva do pistilo das flores, onde o gran de pole inicia a xerminación do tubo polínico. Pode estar situado no ápice do pistilo, ou lateralmente. É a parte achatada do carpelo, situada na súa extremidade superior; posúe un líquido pegañento que contribúe na fixación do gran de pole.

A superficie do estigma de cada especie varía segundo a estrutura do gran de pole correspondente. Especies con grans secos e pulverulentos xeralmente presentan áreas estigmáticas grandes, húmidas, ramificadas ou cubertas de pelos, de xeito que o pole se poida adherir con facilidade na súa superficie. Hai especies cos grans revestidos de lípidos ou espiñosos, que normalmente posúen estigmas secos e simples. Dunha forma ou doutra, é o contacto entre a superficie do gran de pole e a superficie estigmática a que ocasiona o crecemento do tubo polínico, que conduce a célula reprodutora masculina do gran de pole ao óvulo no interior do ovario.

## Véxase tamén 
### Outros artigos 
* Estilo (flor)
Southampton F.C.

O **Southampton Football Club** é un equipo de fútbol profesional da cidade de Southampton, Inglaterra. Xogan actualmente na Premier League inglesa, tras o seu ascenso na tempada 2011-12 coma subcampións do Football League Championship.

Xogan os seus partidos coma locais no St Mary's Stadium, estadio ó que se trasladaron no ano 2001, tras xogar no The Dell. O equipo ten o alcume de "The Saints" (en galego, "os santos") dende a súa fundación en 1885, debido á súa historia coma equipo de fútbol dunha igrexa, fundado co nome de St Mary's Church of England Young Men's Association (ou St Mary's Y.M.A), e dende entón xogan de vermello e branco. O club mantén unha longa rivalidade co Portsmouth F.C. debido á súa proximidade xeográfica e á historia marítima de ambos os dous clubs. Os partidos entre os dous equipos son coñecidos coma South Coast Derby.

O club gañou unha FA Cup en 1976, e a mellor posición en liga da súa historia é un segundo posto na First Division na tempada 1983-84. O Southampton descendeu da Premier League o 15 de maio de 2005, rematando así cunha xeira de 27 tempadas consecutivas na máxima categoría do fútbol inglés.

Tras tres tempadas xogando no Championship, os Saints descenderon á League One no ano 2009. Tras dous anos xogando na terceira división inglesa, o club ascendeu dous anos consecutivos baixo o mando de Nigel Adkins. Adkins levou ó Southampton ó 15º posto da Premier League, pero en xaneiro de 2013 foi substituído polo antigo adestrador do RCD Espanyol, o arxentino Mauricio Pochettino.

## Xogadores 
### Cadro actual 
Cadro actualizado a 17 de xaneiro de 2013.

 

#### Cedidos 
## Palmarés 
### Nacional 
#### Ligas 
* **Football League One e predecesoras: 1**
** 1959–60
* **Football League Third Division South: 1**
** 1921–22
* **Southern League: 6**
** 1896–97, 1897–98, 1898–99, 1900–01, 1902–03, 1903–04

#### Copas 
* **FA Cup: 1**
** 1975–76
* **Football League Trophy: 1**
** 2009–10

## Notas 
## Véxase tamén 
### Ligazóns externas 
* Sitio web oficial
* Saints TV
Espiña

O termo **Espiña** pode referirse a:

***Espiña**, cada unha das pugas duras e agudas que nacen no talo ou pólas dalgunhas plantas como as roseiras, **espiño**, **pico**;
***Espiña**, cada unha das partes óseas que forman o esqueleto dos osteíctios;
***Espiña**, cada unha das pugas que presentan algúns invertebrados nos seus tegumentos; 
***Espiña**, conxunto das vértebras do esqueleto dos animais vertebrados, aranguelo, columna vertebral, espiña dorsal, fío do lombo, raque;
***Espiña**, figurativamente, cousa que produce unha gran mágoa moral;
****Espiña de peixe**, patrón para colocar rectángulos nun enlousado, utilizado para todo tipo de solos e para pavimentos de estradas, así denominado polo seu parecido á disposición das espiñas dun peixe; 
****Espiña bífida**, malformación conxénita producida pola soldadura incompleta do arco vertebral posterior;
****Espiña neural**, apófise espiñosa, prominencias óseas que xorden da parte posterior das láminas das vértebra;
****Espiña escapular**, formación ósea situada na superficie posterior da omoplata.
***Espiña**, gran de graxa que se forma na pel, sobre todo na cara e nas costas, espiña brava, espiña carnal; 
***Espiña carnaza**, herpes.

Como topónimo, pode referirse a:

;En Galiza
***Espiña**, lugar da parroquia de Pacios, no concello de Baralla;
***A Espiña**, lugar da parroquia de Cubilledo, no concello de Baleira;
***Espiñal**, lugar da parroquia de San Martiño de Berredo, no concello da Bola;
***Espiñarcao**, lugar da parroquia de Romariz, no concello de Abadín;
***Espiñarido**, lugar da parroquia de Árbol, no concello de Vilalba.

## Véxase tamén
### Outros artigos
***Espiñas**, lugar da parroquia de Chandrexa, no concello de Parada de Sil;
***Espiñás**, lugar da parroquia do Condado, no concello de Padrenda;
***A Espiñuda**, lugar da parroquia de Valdoviño, no concello de Valdoviño.
Universidade Internacional Menéndez Pelayo

A **Universidade Internacional Menéndez Pelayo** (**UIMP**) é unha universidade pública española con domicilio social en Madrid e sedes en Santander, Valencia, Barcelona, Cuenca, A Coruña, Granada, Huesca, Sevilla, Tenerife e La Línea de la Concepción (Cádiz).

Trátase dun Organismo Autónomo do Ministerio de Educación e Ciencia que, segundo os seus estatutos, defínese como un «centro universitario de alta cultura». O seu nome rende homenaxe a Marcelino Menéndez Pelayo. É a institución pioneira e decana en España en cursos de verán e cursos de lingua e cultura española para estranxeiros.

Na actualidade, ás súas actividades académicas tradicionais que teñen lugar en Santander, a UIMP incorpora á súa oferta académica a organización e desenvolvemento de ensino oficial de posgraduado, homologada dentro do Espazo Europeo de Educación Superior. A UIMP imparte mestrados en diversas áreas de coñecemento, estando dirixidos a universitarios que xa están en posesión do título de grao ou outro declarado expresamente equivalente.

A súa actividade máis emblemática e tradicional é a que teñen lugar durante o verán no Palacio da Magdalena de Santander, ademais dos cursos de castelán para estranxeiros que se desenvolven durante todo o curso académico no Campus de Las Llamas, na mesma cidade.

## Véxase tamén 
### Ligazóns externas 
* Sitio web oficial
Selección de fútbol de Kosovo

A **selección de fútbol de Kosovo** (en albanés: *Kombëtarja kosovare e futbollit*, en serbio: *Fudbalska reprezentacija Kosova*) é o equipo representativo da República de Kosovo nas competicións internacionais de fútbol. A súa organización está a cargo da Federación de Fútbol de Kosovo (*Federata e Futbollit e Kosovës*), afiliada á UEFA.

## Historia 
O 24 de outubro de 2008, a FIFA, a través do seu comité executivo, estabeleceu que a Selección de Kosovo non pode xogar partidos amigables, de conformidad co artigo 10 dos estatutos da entidade. O 22 de maio de 2012 a FIFA levantou este veto, permitindo a tódalas seleccións organizar encontros coa selección de Kosovo. Porén, a Federación de Fútbol de Serbia elevou unha protesta, e a federación internacional decidiu en decembro do mesmo ano que o fútbol de Kosovo unicamente podería disputar a nivel internacional amigables de xuvenís, afeccionados, mulleres e clubs. En setembro de 2015 o comité executivo da UEFA aprobou a petición de admisión de Kosovo na UEFA, a cal foi aceptada o 3 de maio de 2016 con 28 votos a favor e 24 en contra. Un días despois, o 13 de maio, foi acdeptada tamén na FIFA con 141 a favor e 23 en contra.
Porcentaxe

En matemáticas, chámase **porcentaxe** á forma de expresar un número como unha fracción que ten o número 100 como denominador. Tamén se lle chama comunmente **tanto por cento**, onde *por cento* significa "de cada cen unidades". Úsase para definir relacións entre dúas cantidades, de forma que o tanto por cento dunha cantidade, onde *tanto* é un número, refírese á parte proporcional a ese número de unidades de cada cen desa cantidade.

A porcentaxe indícase utilizando o símbolo %, que matematicamente equivale ao factor 0,01 e que se debe escribir despois do número ao que se refire, deixando un espazo de separación.

## Representación 
### O tanto por cento como fracción 
O tanto por cento divídese entre 100 e simplifícase a fracción.
Exemplo:

Para saber como se representa o 10 % en fracción divídese e logo simplifícase:
: 
   10\,\% =
   \cfrac{10}{100} =
   \cfrac{1}{10} =
   0,1

### A porcentaxe 
A fracción común multiplícase por 100 e resólvese a operación. O resultado será a porcentaxe.

Exemplo:
Para representar 1/10 como unha porcentaxe faise a seguinte operación:
: 
   \cfrac{1}{10}=
   \cfrac{10}{100} =
   10\,\%

## Obter un tanto por cento dun número 
Para obter un tanto por cento dun número simplemente multiplícase. 
Por exemplo, o 25 % de 150 é:
: 25 \cdot 0.01 \cdot 150 = 37.5.

Alternativamente, nun método moi habitual outrora, constrúese unha regra de tres simple directa. Así, para calcular o 25 % de 150 faise a regra de tres: multiplícase cruzado e divide polo que queda só ou en conxunción co restado.
: 
   \left .
      \begin{array}{ccc}
         100\% & \longrightarrow & 150 \\
          25\% & \longrightarrow & x
      \end{array}
   \right \}
   \to \quad 
   x = \cfrac{150 \cdot 25\%}{100\%} = 37.5

Resultado: 37,5 é o 25 % de 150.

## Véxase tamén 
*Regra de tres
Gamma (homónimos)

**Gamma** pode referirse a:

*Gamma, a terceira letra do alfabeto grego.
*Gamma latino, unha letra suplementaria do alfabeto latino.
*GAMMA, unha revista galega de educación matemática.
*Radiación gamma, un tipo de radiación.
*Gamma (satélite), un observatorio espacial soviético.
*Gamma 2 e Gamma 8, motores foguete fabricado polo Reino Unido.
*Ediciones Gamma, editorial con sede en Barcelona.
*Ediciones Gamma, editorial con sede na Coruña.
*Editorial Gamma, editorial con sede en Alacant.
*Gamma Ediciones, editorial con sede en Madrid.
Día Internacional para a Tolerancia

O **Día Internacional para a Tolerancia** é unha celebración instituída pola Organización das Nacións Unidas (ONU) en 1996 que se celebra o 16 de novembro de cada ano.

## Historia 
En 1995, por iniciativa da UNESCO (axencia da ONU), celebrouse o Ano das Nacións Unidas para a Tolerancia. Un ano despois, o 12 de decembro de 1996, a Asemblea Xeral da ONU convidou os Estados membros a instituír esta efeméride e a realizar actos a favor da tolerancia, conforme recolle a resolución 51/95 das Nacións Unidas .

## Notas
Paula Rey Torreiro

**Paula Rey Torreiro**, nada na Coruña o 14 de outubro de 1981, é unha cantante galega.

## Traxectoria 
Foi soprano dentro do coro da Orquestra Sinfónica de Galicia. Canta tamén no grupo de latin-funk Duplo Son. Estudou canto no Conservatorio de Valencia e completou a súa formación en diferentes centros europeos, tales como Viena.

O 3 de novembro de 2011 foi presentada en rolda de prensa, dende o Teatro Colón da Coruña, como nova vocalista do grupo de folk galego Luar na Lubre, substituíndo a Sara Louraço Vidal. No ano 2017 deixou o grupo sendo substituída por Belém Tajes.

## Notas 
## Véxase tamén 
### Ligazóns externas 
*http://www.sereatecnicavocal.com(http://www.sereatecnicavocal.com)
New Adventures in Hi-Fi

***New Adventures in Hi-Fi*** é o décimo álbum de estudio da banda estadounidense de rock alternativo R.E.M., publicado o 9 de setembro de 1996 en Europa e Australia, e ao día seguinte nos Estados Unidos, a través do selo Warner Bros. Records. ''New Adventures in Hi-Fi`` foi o último disco gravado polo membro fundador Bill Berry (que deixaría o grupo amigablemente o ano seguinte), polo seu primeiro mánager Jefferson Holt, e polo produtor Scott Litt.

## Listaxe de cancións
El Avia

***El Avia*** foi un periódico editado en Ribadavia entre 1887 e 1888.

## Historia e características 
Subtitulada *Semanario de intereses generales*, apareceu o 7 de setembro de 1887. Publicábase os domingos. O propietario e administrador era Máximo Rodríguez Martínez. Entre os seus redactores figurou Casto Domínguez Gómez. Cesou non antes de febreiro de 1888.

## Véxase tamén 
### Bibliografía 
* 
*
### Outros artigos
* Lista de publicacións impresas da provincia de Ourense
### Ligazóns externas 
* Prensa local de Ribadavia na Biblioteca do Museo Etnolóxico de Ribadavia.
* Xornais antigos de Ribadavia. Museo Etnolóxico Rede de bibliotecas públicas de Galicia. Xunta de Galicia.
El Obrero (Ribadavia)

***El Obrero*** foi un semanario editado en Ribadavia entre 1891 e 1897.

## Historia e características 
Subtitulado *Periódico independiente*, apareceu o 1 de abril de 1891. Publicábase os días 1, 8, 15 e 23 de cada mes. Semanario de tendencia socialista orientado á defensa dos intereses locais. O director era Máximo Tomé González. Cesou a súa publicación en setembro de 1897. Foi substituído por *El Avia Ilustrado*.

## Notas 
## Véxase tamén 
### Bibliografía 
* 
* 
* 
* 
### Outros artigos 
* Lista de publicacións impresas da provincia de Ourense
### Ligazóns externas 
* Prensa local de Ribadavia na Biblioteca do Museo Etnolóxico de Ribadavia.
* Xornais antigos de Ribadavia. Museo Etnolóxico Rede de bibliotecas públicas de Galicia. Xunta de Galicia.
Gamma 2

O motor foguete **Gamma 2** foi un motor desenvolvido polo Reino Unido durante os anos 1960 e que voou por primeira vez en 1969. Consumía peróxido de hidróxeno e queroseno e tiña un impulso específico de 265 segundos, cun pulo de 68,2 N e unha masa de 173&nbsp;kg. Medía 1,37 m de diámetro e funcionaba durante 113 segundos. Foi usado como motor da segunda etapa do foguete Black Arrow e no foguete Black Knight. Os Gamma 2 eran fabricados por Bristol Siddley.

## Notas 
## Véxase tamén 
### Outros artigos 
*Gamma 8
Richard Coudenhove-Kalergi

**Richard Nikolaus Graf von Coudenhove-Kalergi**, nado en Tokyo o 16 de novembro de 1894 e finado en Schruns o 27 de xullo de 1972, foi un político austríaco, fundador da Unión Internacional Paneuropea.

## Traxectoria 
[miniatura|Parque-Coudenhove, [Viena.]]
Era fillo do aristócrata e diplomático austríaco Heinrich von Coudenhove-Kalergi e de Mitsuko AoyamaObtivo o seu doutoramento en filosofía na Universidade de Viena en 1917.

A partir de 1919 empezou a traballar como xornalista e, máis tarde converteuse en editor do *Paneuropa*, onde escribiu unha serie de artigos en favor dunha Europa unida.

En 1950 foi o primeiro gañador do Premio Carlomagno. En 1955, el propuxo a Oda á Alegría de Beethoven como a música para o Himno de Europa.

## Obras 
* *Adel* (1922)
* *Ethik und Hyperethik* (1922)
* *Pan-Europa* (1923)
* *Krise der Weltanschauung* (1923)
* *Pazifismus* (1924)
* *Deutschlands Europäische Sendung. Ein Gespräch* (1924)
* *Praktischer Idealismus* (1925)
* *Kampf um Paneuropa* (3 Volúmenes, 1925?28)
* *Held oder Heiliger* (1927)
* *Stalin & Co.* (1931)
* *Gebote des Lebens* (1931)
* *Las vom Materialismus!* (1931)
* ''La lutte pour l'Europe* (1931)
* *Revolution durch Technik* (1932)
* *Gegen die Phrase vom jüdischen Schädling* (1933)
* *Europa erwacht!* (1934)
* *Judenhaß von heute: Graf H. Coudenhofe-Kalergi. Das Wesen des Antisemitismus* (1935)
* *Europa ohne Elend: Ausgewahlte Reden* (1936)
* *Judenhaß!* (1937)
* *Totaler Staat - totaler Mensch* (1937)
* *Die europäische Mission der Frau* (1940)
* *Kampf um Europa* (1949)
* *Ida Roland: In Memoriam* (1951)
* *Die Europäische Nation* (1953)
* *Der Gentleman* (1953)
* *An Idea Conquers the World*, con prólogo de Winston Churchill (1953)
* *Vom Ewigen Krieg zum Großen Frieden* (1956)
* *Eine Idee erobert Europa* (1958)
* *From War to Peace* (1959)
* *Weltmacht Europa'' (1971)

## Notas 
## Véxase tamén 
### Outros artigos 
* Premio Carlomagno

### Ligazóns externas 
* (en inglés) Unión Internacional Paneuropea
* (en inglés) sociedade Europea Coudenhove-Kalergi
Coroa real

220px|miniatura|Representación heráldica común dunha coroa real.
A **coroa real** é o símbolo da autoridade dun monarca. Representada en heráldica cívica, tamén simboliza soberanía.

## Descrición 
Está formada por un cerco ou círculo, de ouro e enriquecido de pedras preciosas. Adoita estar decorada con oito floróns con forma de follas de apio, interpolados con oito puntas de ouro máis baixas, rematadas en perlas e igual número de diademas de ouro e cargado de perlas, rematadas cun orbe cruzado situado enriba.

Existen excepcións a esta definición, como a coroa dos reis de Inglaterra que conta con catro diademas en vez de oito, ou a de San Estevo que foi usada polos reis de Hungría e ten forma semellante a un casco. Igualmente a última posee un simbolismo e significado particular, único na historia, pois é chamada Santa Coroa Húngara e máis que unha xoia de coroación, representa o territorio, a poboación e a alma húngara, sendo ela mesma a que reina realmente, e non os monarcas coroados (eles fano só en nome da Santa Coroa de Hungría).

## Coroa real aberta 
A coroa real aberta foi a usada en España para representar nalgúns casos a antiga coroa ata o século XVI. Ten o mesmo deseño que a coroa de infante.
GEM 46

O motor foguete **GEM 46** (*Graphite-Epoxy Motor 46*) é un motor de propelente sólido. Ten un impulso específico de 278 segundos (273 s a nivel do mar), cun pulo de 628,31 KN e unha masa de 19.327&nbsp;kg baleiro. Mide 1,17 m (46 polgadas) de diámetro e 14,70 m de altura, funcionando durante 75 segundos. Foi usado como motor acelerador dalgúns modelos de Delta II e no Delta III.

## Notas 
## Véxase tamén 
### Outros artigos 
*Delta II
*Delta III
*GEM 40
*GEM 60
GEM 60

O motor foguete **GEM 60** (*Graphite-Epoxy Motor 60*) é un motor de propelente sólido que usa HTPB como propelente. Ten un impulso específico de 275 segundos (243 s a nivel do mar), cun pulo de 826,55 KN e unha masa de 33.798&nbsp;kg baleiro. Mide 1,52 m (60 polgadas) de diámetro e 16,20 m de altura, funcionando durante 90 segundos. É usado como motor acelerador dalgunhas versións de Delta IV.

## Notas 
## Véxase tamén 
### Outros artigos 
*Delta II
*Delta III
El Avia Ilustrado

***El Avia Ilustrado*** foi un periódico editado en Ribadavia entre 1897 e 1900.

## Historia e características 
Subtitulada *Revista semanal*, apareceu o 5 de setembro de 1897. Veu substituír a *El Obrero*. Saía aos domingos. Fundado por Máximo Rodríguez Martínez, estaba dirixida por Máximo Tomé González. Entre os seus colaboradores figuraron Salvador Rueda, Sofía Casanova e Rafael Abellán. Tiña as seccións: "Ecos noticieros", "Ecos del mundo", "Historieta" e "Modas". Incluía fotografías e debuxos de paisaxes e obras de arte, e unha sección de humor e información cultural. Cesou a súa publicación co número 190, o 13 de febreiro de 1900.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
### Ligazóns externas 
* Prensa local de Ribadavia na Biblioteca do Museo Etnolóxico de Ribadavia.
*
Vantaa

**Vantaa** (en sueco **Vanda**) é unha cidade situada na rexión de Uusimaa, ao sur de Finlandia. Forma parte, xunto cos concellos de Helsinqui, Espoo e Kauniainen, da Área Metropolitana de Helsinqui. Cunha poboación de 205.275 habitantes é a cuarta cidade máis grande de Finlandia. No termo municipal de Vantaa se encontra o maior aeroporto do país, Aeroporto de Helsinqui-Vantaa.

## Xeografía 
### Clima 

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Páxina oficial
Ice Cube

'''O'Shea Jackson**, nado no barrio de Baaldwin Hills, nos Ánxeles (California) o 15 de xuño de 1969, é un cantante de hip hop estadounidense, así como actor e director, coñecido artisticamente como **Ice Cube'*.

## Traxectoria
As súas letras no álbum de 1988 *Straight Outta Compton* de N.W.A contribuíron a popularizar o gangsta rap, e os seus álbums en solitario de rap político,  *AmeriKKKa's Most Wanted* e *Death Certificate* foron grandes éxitos comerciais que tamén foron aclamados pola crítica. Tamén tivo unha activa carreira cinematográfica dende comezos da década de 1990.
## Discografía 
;Álbums de estudio
* *AmeriKKKa's Most Wanted* (1990)
* *Death Certificate* (1991)
* *The Predator* (1992)
* *Lethal Injection* (1993)
* *War & Peace Vol. 1 (The War Disc)* (1998)
* *War & Peace Vol. 2 (The Peace Disc)* (2000)
* *Laugh Now, Cry Later* (2006)
* *Raw Footage* (2008)
* *I Am the West* (2010)
* *Everythang's Corrupt'' (2018)

## Notas
Síndrome paraneoplásica

As **síndromes paraneoplasicas** son diferentes conxuntos de síntomas que afectan a doentes de cancro e que non poden ser explicados polo efecto local do tumor, nin polo efecto das metástases, nin pola elaboración de hormonas propias do tecido do que provén o tumor. As síndromes paraneoplásicas que máis se adoitan dar son endocrinopatías, hipercalcemia, hipoglicemia, miastenia gravis e trombose venosa.

## Clasificación 
Existen síntomas paraneoplásicos xeneralizados nos pacientes con cancro, coma febre ou caquexia tumoral, producida pola produción de citoquinas que inhiben a expresión de xenes das enzimas que regulan os depósitos de graxa, provocando a perda de lípidos e proteínas pola mucosa gástrica. Outros son manifestacións específicas de certos sistemas e aparellos clasificándose as síndromes paraneoplásicas en endócrinas, neurolóxicas, hematolóxicas, cutáneas e outras.

## Notas 
## Véxase tamén 
### Bibliografía 
*
Cabra galega

A **cabra galega** é unha raza de cabras de orixe galega. No ano 2017, o número total de exemplares era de 1013 (778 femias e 62 machos) distribuídos en 59 explotacións gandeiras. Son animais moi adaptados ó medio e, segundo o Invesaga (Investigación en Sanidade Animal de Galicia) presentan máis resistencia ás infeccións que outras razas caprinas, como o parasito do verme hepático.

## Distribución xeográfica 
En xeral, os exemplares da raza caprina galega atópanse dispersos nas zonas de montaña, principalmente, das provincias de Lugo e Ourense.

## Morfoloxía 
As cabras galegas son animais de perfil recto ou subcóncavo, eumétricos, e de gran dimorfismo sexual. A súa capa é uniforme, de cor caoba ou rubia con distintas tonalidades, e considérase descalificante para a raza a presenza de manchas brancas. A forma dos cornos das femias son de arco cara a atrás. Nacen separados e médranlles paralelos. Nos machos son en forma de caracol, alongados e de maior tamaño que os das femias.

Os machos teñen barba ou perilla, e en ocasións tamén aparece de forma rudimentaria nas femias. Os machos son meirandes que as femias, acadando estes primeiros unha altura ata a cruz de 75&nbsp;cm e pesando 70 quilos de media. As femias teñen unha altura de 65&nbsp;cm e pesan arredor de 55 quilos.

## Evolución da poboación 
## Notas 
## Véxase tamén 
### Ligazóns externas 
* Consellería de Medio Rural
Guicho

O **guicho** ou **quisquelo** é unha raza de cans de orixe galega. O seu nome vén das súas características orellas guichas. A súa función zootécnica é a de can de caza especializado na caza do coello de monte de Galicia, polo cal tamén recibe o nome popular de "coelleiro". Os bos exemplares en pureza non abundan, sendo moi solicitados e requiridos polos cazadores.

## Orixe 
É unha raza de orixe indoeuropea, posiblemente unha das máis antigas da Península Ibérica, que foi traída probablemente polos pobos precélticos atlánticos e os celtas, xunto co resto das invasións nórdicas e xermánicas (suevos, bretóns, visigodos e normandos). Está emparentado co västgötaspets sueco, así como tamén co corgi galés de Pembroke.

## Distribución xeográfica 
Actualmente, distribúese por tódalas zonas de monte de coello de Galicia, nas provincias de Pontevedra (Silleda, Lalín, Rodeiro, Dozón e Agolada, entre outros), e Ourense (Oímbra, Verín ou A Mezquita), atopándose tamén de xeito esporádico algúns exemplares pola zona centro das provincias de Lugo e da Coruña.

## Morfoloxía 
É un can de tipo lupoide, de perfil recto, de pequeno tamaño, mesomorfo, harmonioso nas súas proporcións, coas orellas guichas, de onde toma o nome (Guicho). As femias son lixeiramente máis miúdas e de proporcións máis lonxilíneas. 

## Véxase tamén 
### Ligazóns externas 
* Can Guicho ou Quisquelo, Consellería de Medio Rural
* Club do Can Guicho
Roman Weidenfeller

**Roman Weidenfeller**, nado o 6 de agosto de 1980 en Diez, é un exfutbolista alemán. Xogaba na posición de gardameta.

## Traxectoria 
### Primeiros anos 
Nos seus anos en categorías inferiores, xogou para o Sportfreunde Eisbachtal. Weidenfeller fixo o seu debut coma profesional en 1997, tras as súas actuacións no Campionato do Mundo da FIFA sub-17 de 1997.

### Kaiserslautern 
En 1998, Weidenfeller fichou polas categorías inferiores do 1. FC Kaiserslautern, onde xogou 40 partidos en dúas tempadas. Despois foi ascendido ó primeiro equipo pero tan só xogou en seis partidos en dúas tempadas.

### Borussia Dortmund 
Weidenfeller foise gratis ó Borussia Dortmund no ano 2002 coma futuro substituto de Jens Lehmann, quen se foi ó Arsenal en 2003. Fixo o seu debut co Dortmund o 17 de decembro de 2003 contra o seu antigo equipo, o Kaiserslautern, na derrota do Borussia por 1-0.

## Palmarés 
### Club 
;Borussia Dortmund
* **Bundesliga: 2**
:: 2010–11, 2011–12

* **Copa de Alemaña 1:**
:: 2011–12

## Notas 
## Véxase tamén 
### Ligazóns externas 
* Datos do xogador en Soccerbase.com
Ovella galega

A **ovella galega** é unha raza de ovellas de orixe galega. Clasifícase dentro da rama de produtoras de la entrefina, cuxo antepasado é o *Ovis aries celtibericus*. O número de exemplares desta raza en Galicia medrou notablemente nos últimos anos. No ano 2012 o número total de exemplares era de 4.548 (3.862 femias e 686 machos) distribuídos en 110 explotacións gandeiras.

## Distribución xeográfica 
A área de distribución, que outrora abranguía practicamente toda Galicia, aparece dispersa en núcleos por toda a xeografía galega. A maior concentración da raza atópase en Ourense, metade sur de Lugo e o oeste de Pontevedra.

## Morfoloxía 
É un animal de pequeno tamaño, de perfil recto e proporcións medias. A súa capa é de cor branca uniforme ou negra. A forma dos cornos dos machos adoptan formas de espiral dobre, ben desenvolvidos. Nas femias, cando se presentan, son xeralmente rudimentarios.

Existen dous ecotipos diferentes, un denominado "Mariñano" ou das zonas baixas e outro de "Montaña". O primeiro ecotipo ten máis peso corporal (35-40 quilos as femias e 50-70 os machos) que o segundo (20-35 quilos as femias e 35-45 os carneiros).

## Explotación 
O seu uso produtivo principal é na produción cárnica. A raza posúe unhas características únicas que a fan axeitada para a explotación en extensivo: rusticidade, gran resistencia a enfermidades, fertilidade. Ademais é unha gran produtora de leite e ten un excelente carácter maternal.

Os sistemas de explotación son extensivo ou semiextensivo. No ecotipo Mariñano atopamos rabaños por baixo dos 5 animais. Nas zonas altas, onde se explota a de Montaña, na provincia de Lugo o normal é que o rabaño teña teña entre 25 e 40 ovellas, e nas montañas de Ourense, os rabaños chegan ós 100 ou 200 exemplares.
[miniatura|Ovellas galegas no [Centro de Recursos Zooxenéticos de Galicia.]]

### Evolución da poboación 
## Notas 
## Véxase tamén 
### Ligazóns externas 
* Consellería de Medio Rural
Perdigueiro galego

O **perdigueiro galego** é unha raza de cans de orixe galega. É un can de caza de mostra, especializado na caza de pluma (perdiz, arcea e paspallás). Tamén recibe o nome popular de "can das perdices".

A partir da década dos setenta, coa introdución de razas foráneas, foi moi mesturado e practicamente absorbido polos pointer ingleses e os braco alemáns, o que causou o declive e a práctica desaparición desta raza. Nestes momentos estase intentando recuperar a partir dos poucos exemplares que aínda se poden atopar en maior ou menor pureza, dispersos polas provincias de Lugo e Ourense.

## Orixe 
As súas orixes remóntanse ao tipo antigo de braco italiano que, orixinariamente, chegou á Península Ibérica cos romanos e estableceuse en toda a zona comprendida entre o norte da provincia da Lusitania e o suroeste do que hoxe é Francia, sufrindo cambios morfolóxicos nas diferentes rexións xeográficas. Outras razas relacionadas son o perdigueiro portugués, perdigueiro de Burgos, pachón navarro ou de Vitoria, braco español e o braco francés (tipo Gascuña e tipo Pireneos).

## Distribución xeográfica 
A súa área de distribución abrangue toda a zona noroccidental da Península Ibérica, en zonas de terreo quebrado de bosque e monte baixo, con toxeiras e abundante vexetación arbustiva.

Era frecuente velos nas zonas ourensás da Mezquita e Viana do Bolo, así como nos concellos de Riós, Laza e A Veiga.

## Morfoloxía 
É un can de tipo bracoide, de tamaño mediano, eumétrico e mesomorfo; ben proporcionado, de aspecto rexo, con peito amplo e con estrutura sólida, trotador, de movementos flexibles, forte e resistente. É excelente como can de mostra e bo cobrador tanto na terra coma na auga.

Teñen unha altura á cruz de 55–60&nbsp;cm nos machos e de 50–55&nbsp;cm nas femias.

## Véxase tamén 
### Ligazóns externas 
* Perdigueiro galego, Consellería de Medio Rural
Podengo galego

O **Podengo galego** é unha raza de cans de orixe galega. É un can de caza de coello principalmente, aínda que tamén de lebre e raposo.

## Orixe 
Comparte unha orixe común con tódolos podengos ibéricos (eivisenco, andaluz e portugués) e pertence ó mesmo tronco dos podengos da área mediterránea como o pharaoh hound maltés, o cirneco do Etna siciliano, o podengo da illa Lampedusa tunesino, o podengo Charnigue ou Charnègre do Rosellón e a Provenza (Francia), e mailo podengo canario.

## Distribución xeográfica 
Comprende toda a zona noroccidental da Península Ibérica, emparentado co podengo portugués mediano (orixinario da zona norte), con montañas de 600 m a 800 m sobre o nivel do mar, con zonas de serra e monte arborado con abundante vexetación arbustiva, onde se atopan os coellos, lebres, raposos e a caza de pluma.

Atópase espallado por toda Galicia, pero principalmente polas provincias de Pontevedra e Ourense, aínda que tamén se localizan exemplares nas outras dúas provincias galegas.

## Morfoloxía 
É un animal de tipo primitivo, de tamaño mediano e lixeiro. É moi áxil, con gran capacidade olfactiva, auditiva e visual. Son animais moi uniformes, de tamaño mediano e lixeiro, de capa canela en todos os seus gradientes, dende a cor area aos vermellos. Teñen o ventre recollido, aínda que sen a finura de liñas do corpo, así como da cabeza, de moitos galgos. As femias son lixeiramente máis liviás e esveltas cós machos.

Pesan arredor de 10-15 quilos. Os machos miden entre 46–52&nbsp;cm e as femias entre 46–52&nbsp;cm

## Véxase tamén 
### Ligazóns externas 
* Podengo galego, Consellería de Medio Rural
Españistán

***Españistán. Este país se va a la mierda*** é un libro de banda deseñada creado polo catalán Aleix Saló sobre a crise económica española tralo estoupido da burbulla inmobiliaria. Foi publicado por Edicións Glénat en abril de 2011.

## Traxectoria editorial 
Para promovelo, Aleix Saló colgou o 25 de maio unha curtametraxe de animación titulada *Españistán, da burbulla inmobiliaria á crise*, que explica de forma satírica o devir da economía española entre 1996 e 2007, converténdose nun grande éxito en Internet.

En xaneiro de 2012, esgotáronse seis edicións da obra e lanzouse unha edición en rústica para quioscos.

## Notas
GEM 40

O motor foguete **GEM 40** (*Graphite-Epoxy Motor 40*) é un motor de propelente sólido que fixo o seu primeiro voo en 1990. Consome HTPB e ten un impulso específico de 283,4 segundos, cun pulo de 499,2 KN e unha masa de 13.064&nbsp;kg baleiro. Mide 1,02 m (40 polgadas) de diámetro e 12,96 m de altura, funcionando durante 63 segundos. Foi usado como motor acelerador dalgúns modelos de Delta II.

## Notas 
## Véxase tamén 
### Outros artigos 
*Delta II
*GEM 46
*GEM 60
Praia Grande de Miño

A **praia Grande de Miño** é un areal da ría de Betanzos, pertencente ao concello de Miño. A praia pecha unhas marismas polas que desemboca o río Baxoi nun dos extremos da praia. Ao longo de todo o areal hai un paseo peonil e no medio dela hai un pequeno monte de piñeiros. A praia ten bandeira azul dende 1984. Ten aceso directo á AP-9.

En 2012 e 2013 foi elixida polos lectores de 20 minutos como o mellor areal de España.

En 2016 a praia de Miño, Perbes e Ribeira perderon as Bandeiras Azuis por non ser quen o concello de atopar socorristas titulados.

## Imaxes

Ficheiro:Praia Grande de Miño 2.JPG|Praia Grande de Miño

## Notas
Terrence Howard

**Terrence Dashon Howard**, nado o 11 de marzo de 1969 en Chicago, Illinois, é un actor e cantante estadounidense.

## Filmografía 
### Cinema 
### Telefilmes 
### Televisión 
### Videoxogos 
## Discografía 
* *Shine Through It* (2008)

## Véxase tamén 
### Ligazóns externas 
*
Simiocracia

***Simiocracia: Crónica de la Gran Resaca Económica*** é un libro de banda deseñada creado polo catalán Aleix Saló sobre a crise económica española.

## Traxectoria editorial 
*Simocracia* foi publicado por Random House Mondadori no seu selo "DeBolsillo" o 12 de abril de 2012, tanto en castelán como en catalán.

Ó igual que co anterior *Españistán*, Aleix Saló colgou en Internet unha curtametraxe de animación para promovelo, realizado nesta ocasión coa empresa Estudi Quarantados.

## Notas
Punción lumbar

Unha **punción lumbar** (ou abreviado **PL**) é un procedemento médico diagnóstico, e ás veces terapéurico, co obxectivo de obter unha mostra de líquido cefalorraquídeo para posteriormente realizar unha análise bioquímica, citolóxica ou microbiolóxica. De xeito máis excepcional, a punción lumnar emprégase para drenar e retirar líquido cefalorraquídeo coa fin de minguar a presión intracranial. Nestes casos denomínase *punción lumbar terapéutica*.

## Indicacións 
A punción lumbar realízase, na meirande parte dos casos, para o diagnóstico da meninxite. Malia ser unha doenza grave, a meninxite é altamente tratábel, e a punción lumbar é o único método para descartar esta enfermidade.
Os rapaces cativos adoitan necesitar dunha punción lumbar como parte da rutina para diagnosticar febre sen outro motivo coñecido, xa que teñen un maior risco de meninxite que as persoas adultas, e non sempre amosan signos de irritación menínxea. En calquera grupo de idade, unha hemorraxia subaracnoide, hidrocefalia, hipertensión intracranial, esclerose múltiple e moitos outros diagnósticos poden ser confirmados ou descartados mediante esta proba.